text: Rakor punika ngamolihang 14 rekoméndasi ngenénin indik tata titi ngalestariang tur nglimbakang basa, aksara, miwah sastra Bali. Ngawit saking parindikan ajah-ajahan basa Bali ring sekolah, pengangkatan CPNS utawi PPPK guru basa Bali, kantos pelatihan guru master majeng ring 251 guru basa Bali SD miwah SMP sa-Bali. Sausan polih pelatihan guru master, 251 diri guru punika pacang mawali ka sekolah soang-soang jagi nglimbakang parindikan sané sampun kapolihang ri kala ngamiletin pelatihan.
text: #000003
text: Wénten taler rékoméndasi sumangdané basa Bali punika kadadosang silih tunggil syarat ri kanjekan pacang ngadegang pejabat ring lembaga pemerintahan, lembaga pendidikan, wiadin ring lembaga tradisional.
text: #000005
text: Manut dané, basa Bali kantun ajeg kantos mangkin, pateh sakadi basa Jawa miwah Sunda. Indiké punika sangkaning kantun akéh kramané sané nganggén basa Bali. Lianan ring punika, palestarian miwah pelindungan basa Bali sampun kakuatang antuk program-program pemerintah provinsi, kabupatén/kota sa-Bali miwah pemerintah pusat antuk Balai Bahasa Provinsi Bali. “Révitalisasi basa Bali puniki taler pinaka panyokong kebijakan Pémprov Bali ring widang pelindungan basa Bali antuk parikrama Féstival Tunas Bahasa Ibu,” baos Toha.
text: #000008